section_heading: Povratak: 1999.–danas
paragraph_text: Godine 2003. snimio je i objavio Dance of Death u londonskom studiju SARM Studios s Kevinom Shirleyjem, sad novim stalnim producentom grupe. Nakon dvije nove turneje (Dance of Death World Tour i Eddie Rips Up the World Tour) Iron Maiden vratio se 2006. godine u SARM kako bi snimio sljedeći studijski album, A Matter of Life and Death, te je otišao na promidžbenu turneju. Skupina je tijekom 2008. i 2009. bila na turneji Somewhere Back in Time World Tour, koja je otada bila opisana "revolucionarnom" zbog korištenja Ed Force Onea, prilagođenog Boeinga 757 skupine, kojim je upravljao sam Dickinson te koji je doveo do dokumentarnog filma Iron Maiden: Flight 666, koji se u travnju 2009. prikazivao u ograničenom broju kina. Iron Maiden otišao je na još jednu svjetsku turneju 2010. i 2011. kako bi podržao The Final Frontier, svoj prvi album snimljen u studiju Compass Point Studios u Nassauu od albuma Somewhere in Time iz 1986. godine. Našao se na prvom mjestu ljestvica u 28 država.